Avatud hankemenetlus „E-ITS portaali arendustööd – fullstack arendaja ressursi ostmiseks" (viitenumber 283086)

# PROOVITÖÖ

1. **Proovitöö eesmärk**
   1. Proovitöö eesmärk on välja selgitada, kas pakkuja suudab luua Eesti Infoturbestandardi rakendajate andmevajadusest lähtuvat API-t ja kasutajaliidest kasutades Angulari, Javat ja Docker konteinereid.
2. **Proovitöö sisu**
   1. Luua tehniline lahendus, mis E-ITS portaali RestAPI kaudu loeb välja meetmete kataloogi põhi-, standard- ja kõrgmeetmed ja esitab tulemuse ühe HTML tabelina veergudega „tüüp“, „tunnus“, „kirjeldus“.
   2. Kirjeldada loodud tehnilise lahenduse toimimise loogikat.
   3. Esitada tulemus (html) ja lähtekood koos käivitusõpetusega.
   4. Dokumenteerida lahendus. Dokumentatsioon peab olema kirjeldatud README.md failis, edasi viited .md failidele on lubatud. Dokumentatsioonis peab olema kogu vajalik informatsioon lahenduse (konteinerite) käitamiseks hankija poolel, k.a. DOCKERFILE-d.
3. **Nõuded kasutatavale tarkvarale**
   1. Kasutada tarkvaraversioone Angular 18, Java 21 ja Spring Boot 3.
   2. RestAPI kirjeldus: <https://eits.ria.ee/swagger-ui/index.html>
4. Tulemi näide:

|  |  |  |
| --- | --- | --- |
| **Tüüp** | **Tunnus** | **Kirjeldus** |
| Põhimeetmed | CON.3.M2 | a. IT-talitus koostab andmevarunduse protseduure sisaldava andmevarunduseeskirja.  b. Andmevarunduseeskirja koostamisel arvestatakse andmevarunduse mõjuritega (CON.3.M1 Andmevarunduse mõjurite piiritlemine).  c. Andmevarunduseeskiri sisaldab iga IT-süsteemi ja andmestiku kohta vähemalt järgmist:   * andmevarunduse tüüp; * varundusviis ja andmekandja; * protseduurid andmete varundamiseks ja taastamiseks; * varundussagedus ja hetk; * säilituskoht; * andmekandjate transpordi- ja hoiutingimused; * säilitusajad; * vastutused varunduse rakendamise eest.   d. Andmed varundatakse käiduandmetest eraldi paiknevale andmekandjale.  e. Suurema kaitsevajadusega andmekandjad on sisevõrgu või IT-süsteemiga ühendatud ainult andmete varundamise või taastamise ajal.  f. Virtualiseerimistaristu olemasolul määratakse, millises ulatuses toetutakse serveri hetktõmmistel (ingl snapshot) põhinevale andmevarundusele. |

1. **Proovitöö hindamiskriteeriumid:**
   1. lahenduse Frontend ja Backend on arendatud etteantud töövahenditega;
   2. esitatud on lähtekood koos käivitusõpetusega;
   3. lahenduste Docker konteinerid on tarnitud, käivituvad ja lahendus töötab;
   4. lahenduse Docker konteinerite loomine on dokumenteeritud ja konteinerite ehitamine hankija poolel töötab pakkuja poolt kirjeldatud eeldustel;
2. **Proovitöö hindamispunktid**
   1. Proovitöö eest omistatakse **5** punkti, kui hindamiskriteeriumites kirjeldatud nõuded on teostatud „**suurepäraselt**“: ehk lahendus täidab kõik hinnatavas punktis toodud tingimused, on loogiline, arusaadav, piisavalt põhjendatud, arvestab täielikult proovitööle kirjeldatud nõuetega ning tellija ja lõppkliendi vajaduste või kasutajakogemusega. Hankijal ei teki täpsustavaid küsimusi. Juhul kui kõik hindamiskriteeriumis nimetatud tingimused on täidetud, siis on võimalik pakkumusele omistada proovitöö eest maksimumpunktid. Juhul, kui kõik tingimused ei ole täidetud, siis omistatakse punkte vastavalt.
   2. Proovitöö eest omistatakse **3** punkti, kui hindamiskriteeriumites kirjeldatud nõuded on teostatud „**hästi**“:lahendus täidab hinnatavas punktis toodud tingimused mõningate puudustega, esitatu on üldiselt arusaadav või kasutatav ja/või hankijal tekib 1-2 küsimust., mida hankija peaks pakkujalt üle täpsustama(küsimusi ei arvestata, kui pakkuja selgitus annab aimu, et küsimuse esitamise osas oli tegemist hankija poolse arusaamatusega esitatud dokumentide osas).
   3. Proovitöö eest omistatakse **1** punkt, kui hindamiskriteeriumites kirjeldatud nõuded on teostatud „**kasinalt**“: ehk lahendus täidab hinnatavas punktis toodud tingimused oluliste puudustega, on ebaefektiivne ja/või läbi mõtlemata ja/või ei arvesta hankija vajadusi ja/või kasutajakogemust ja/või pole üldse välja toodud ja/või on kirjeldatud arusaamatult ja/või on napp või segane, sh hankijal tekib rohkem kui 2 küsimust.